Jegyzőkönyv
Mely készült a 
Pásztortűz Kulturális és Hagyományápoló Egyesület
2013. évi közgyűlésén
Időpont, helyszín: 2013. március 08., 17 óra 
Boróka Civil Ház, Kiskunhalas, 6400 Kossuth u. 21.
Részvevők: jelenléti ív szerint
Közgyűlési ülés előzetesen meghirdetett témái, napirendi pontok:
- Éves elnökségi program beszámoló (2012), tervezet (2013) és annak megvitatása
- Éves elnökségi pénzügyi beszámoló (2012), és annak megvitatása
- Alapszabály módosítás
- Pályázati ügyek
- Együttműködés más civil szervezetekkel
- Programszervezés
- Emléktáblák, magyarázótábláink ügyei
- Honlap indítási ügyek
- Tagdíjak
- Hozzászólások, ötletek, javaslatok az egyesület programjai, működése kapcsán
Végső István elnök megállapítja a közgyűlés határozatképességét: az egyesületből megjelentek: 11 fő – elnökség részéről 3 fő: Végső István elnök, Szőnyi Gábor vezető titkár, Morvainé Kovács Ibolya szervező titkár; a tagság részéről 7 fő rendes tag, 1 fő pártoló tag: Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly, és Lázár Sándor. (1 fő vendég: Krizsák Józsefné).
-	Végső István elnök felteszi a kérdést, hogy ki legyen a levezető elnök. A közgyűlés Végső István elnököt titkosan választja meg 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) levezető elnöknek, aki felkéri Szőnyi Gábort jegyzőkönyvvezetőnek, hitelesítőnek pedig dr. Januj Jánost és Morvainé Kovács Ibolyát.
-	Végső István felolvasta az elnökségi beszámolót a 2012-es évről. A közgyűlés pozitívnak értékelte a programokat. A felügyelőbizottság részéről dr. Januj János elnök közölte a testület álláspontját a beszámolóról, és azt, hogy mindent rendben találtak. A közgyűlés a beszámolót 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) (K1/2013 (III.08.) elfogadta.
-	Végső István felolvasta az elnökségi tervezetet a 2013-as évről. A közgyűlés üdvözölte a programokat. A felügyelőbizottság részéről dr. Januj János elnök közölte a testület álláspontját a tervezetről, és azt, hogy mindent rendben találtak. A közgyűlés a beszámolót 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) (K2/2013 (III.08.) elfogadta. 
-	Végső István felkérte Morvainé Kovács Ibolyát a pénzügyi beszámolóra. A szervező titkár beszámolt a 2012-es év legfontosabb tételeiről, kiadásairól, bevételeiről, az adó1% gyűjtésről. Végső István felhívta a figyelmet, hogy a 2011-es év miatt valószínűleg nem felelünk meg a közhasznúság pénzügyi feltételeinek, de azt vissza fogjuk kérni, ha elvennék. A társadalmi támogatottsági feltételeknek továbbra is megfelelünk. A felügyelőbizottság részéről dr. Januj János elnök közölte a testület álláspontját a pénzügyi beszámolóról, és azt, hogy mindent rendben talált. A közgyűlés a beszámolót 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) (K3/2013 (III.08.) elfogadta.
-	Végső István elnök az ügyintézés gördülékenyebbé tétele céljából alapszabály módosítást javasol, az egyesület képviselete cikkelyben. Ezzel a jelenlévő tagság, különösen az elnökség tagjai egyetértenek. Végső István felolvasta az alapszabály eredeti és javasolt, módosított szövegét:
„VII. cikkely: Az Egyesület képviselete: 1.) Az Egyesület képviseletére az elnök és a vezető titkár jogosultak, oly módon, hogy az Egyesületre kötelezettségeket létesítő jognyilatkozatot érvényesen ketten együttesen tehetnek. E képviselők rendelkeznek az Egyesület számlája felett is, szintén kettejük együttes aláírásával. 
helyette:
VII. cikkely: Az Egyesület képviselete: 1.) Az Egyesület képviseletére az elnök jogosult az aláírásával. Az Egyesület bankszámlája felett is az elnök jogosult képviseletre.”
A közgyűlés a módosítást 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) (K4/2013 (III.08.) elfogadta, és felkéri az elnököt a további intézkedésre.
-	Végső István tájékoztat arról, hogy a Civilek a Jövőért Alapítvány felkért minket partneri együttműködésre TÁMOP-os programjukban. Az elnök és Morvainé Kovács Ibolya anyagköltség, megbízási díj fejében, részletes program kidolgozást követően tudja elképzelni az együttműködést. A közgyűlés a javaslatot 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) (K5/2013 (III.08.) elfogadta, és felkéri az elnököt a további intézkedésre. 
-	Végső István tájokoztatás és beszámolót mond el az elmúlt évi és folyó pályázati ügyek kapcsán. A NEA működési, szakmai pályázatok, az NKA programpályázata révén elnyert vagy nem támogatott ügyeket fejtette ki részletesen. Tájékoztatott az ebben az évben beadandó pályázatokról. 2013-ban a NEA, az NKA, a Kiskunok Vidékéért Egyesület, a Tiszta Formák Alapítvány, a Honvédelmi Minisztérium és a helyi önkormányzat felé tervez működési és szakmai pályázatokat benyújtani az egyesület. 
-	Végső István tájékoztatja a jelenlévőket, hogy az egyesület megbeszéléseket folytatnak helyi civil szervezetekkel együttműködési megállapodások aláírása céljából. Végső István felolvassa a megállapodások szövegét, amelyet a Vasvarjú Alapítvánnyal, a Szilaj Citerazenekarral, a Kántor András Veterán Autós és Motoros Egyesülettel, a Városi Vegyeskarral, a Szilády Áron Társasággal, a Napsólyom Íjász Egyesülettel, a Reménység Egyesülettel, a Halasi Vállalkozók Klubjával, a dr. Monszpart László Cserkészcsapattal kívánnak aláírni. Az egyesület üdvözli a folyamatot. A közgyűlés a javaslatot 10 igen szavazattal (Végső István, Szőnyi Gábor, Morvainé Kovács Ibolya; Regős Gyula, Szőnyiné Vas Lívia, dr. Januj János, Kohout Zoltán Raáb Gábor, Végsőné Wald Krisztina, dr. Vladár Károly) (K6/2013 (III.08.) elfogadta, és felkéri az elnököt a további intézkedésre.
-	Végső István beszámol az elkövetkezendő hónapok programjairól. Ezek megvalósulásához kéri az egyesület segítségét. A Gulyásfesztiválra különdíjjal készül, illetve a Szilaj Citerazenekarral benevez az egyesület a főzőversenybe. Áprilisi és májusi programok is igen feszítetek lesznek, ezért kéri mindenki segítségét és részvételét.
-	Végső István tájékoztatta az egyesületet a műemléki táblák engedélyeztetésének, átadásának folyamatáról. Nagyon nagy utat tettünk, és nem volt könnyű áthidalni a bürokratikus folyamatot. Tervek szerint minimum 10 műemléki épületre kerülnek fel „tájékoztató” mészkőtáblák. A régi patinás épületek között van templom, iskola, kripta, kúria, népi lakóház is. A Halasi Vállalkozók Klubja segítségével megvalósuló projektben hatalmas pénzügyi és egyéb teher hárult az egyesület vezetésére. Külön köszönet Merényi Jakabnak és Dóka Józsefnek a tervek, engedélyeztetések kapcsán nyújtott segítségükhöz, kitartásukhoz. Áprilisban megvalósuló átadáshoz kérte az elnök a segítséget és részvételt. Szőnyi Gábor külön kiemelte, hogy mekkora feladat volt ezt az engedélyt kiharcolni, és köszöni az elnöknek a munkáját. További emléktáblák átadását is tervezi az egyesület, erről Végső István adott rövid tájékoztatást.
-	Végső István tájékoztat tervbe vett honlap indítási ügyekről.

-	Végső István kérte a közgyűlést, hogy a tagdíjfizetési morált közösen állításuk helyre.
-	Végső István kérte, hogy akinek vannak ötletei és javaslatai a programok kapcsán az ismertesse. Lázár Sándor javasolta egy roma szakértő meghívását, valamint a Paksi Atomerőműből egy előadó meginvitálását. Szőnyi Gábor felvetette Ferge Zsuzsa, Szalai Erzsébet szociológusok meghívását. Végső István javasolta Freund Tamás neurobiológus, Kő Pál szobrász, Ponori Thewrewk Aurél csillagász elhívását. Megfontolásra javasolta egy Bibó konferencia megszervezését. Javaslatként érkezett a tagságból és rendezvényeink látogatóitól Eöry Ajándok orvos, Fésűs Éva író, illetve Csáji Koppány László kutató meghívása is.

-Kmf.-

    ………………………………………..                    …………………………………………
                    Végső István                                                               Szőnyi Gábor
                   Levezető elnök                                                         jegyzőkönyvvezető

Hitelesítők: 

    ………………………………………..                           ……………………………………..
                    dr. Januj János                                                       Morvainé Kovács Ibolya